Diari Oficial de la Generalitat Valenciana


Sumari del DOGV 5498, del 25-04-2007 (2007/4319)

RESOLUCIÓ de 12 de març de 2007, de la Direcció General d'Energia, per la qual s'atorga a Gas Natural Distribución, SDG, SA, autorització administrativa i aprovació del projecte d'execució, per a l'anul·lació de les instal·lacions al seu pas pel carrer Vicente Vidal, en el terme municipal d'Alzira. (CBREDE 2007/7/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5498

Data del DOGV
:   25-04-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/4319


Data del document
:   12-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alzira
    * gas
    * empresa privada

Vist l'expedient amb referència CBREDE 2007/7/46 incoat pel Servici Territorial d'Energia de València, a instància de Gas Natural Distribución SDG, SA, amb domicili a l'efecte de notificacions a València (46233), carrer Gravador Esteve, 14, relatiu a la sol·licitud de 15 de febrer de 2007, sobre autorització administrativa i aprovació del projecte d'execució per a l'anul·lació de les instal·lacions corresponents al tram de xarxa en càrrega i sense servici al seu pas pel carrer Vicente Vidal de la connexió de gas natural en alta pressió B (APB)(1) a l'empresa Cartonajes Suñer, en el terme municipal d'Alzira, en la província de València.  
S'adjunta l'exemplar del projecte firmat per l'enginyer industrial Joaquín Costa Moreno i visat pel Col·legi d'Enginyers Industrials de la Comunitat Valenciana, demarcació de València, en data 2 de febrer de 2007.  
Vist que, de conformitat amb la sol·licitud i el projecte presentat, la finalitat que es perseguix amb l'anul·lació de la instal·lació, és deixar expedit el pas per a l'adequació de la conducció de la xarxa d'aigua potable que es pretén instal·lar en esta zona del municipi, per mitjà de la modificació de la xarxa de gas que hi ha actualment.  
Vist que el Servici Territorial d'Energia de València, encarregat de la instrucció de l'expedient de sol·licitud, n'ha emés informe favorable.  
Atés que la sol·licitud presentada es troba definida i regulada en el capítol IV del títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés que s'han complit els tràmits reglamentaris en l'expedient instruït a este efecte.  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
Primer  
Atorgar autorització administrativa a l'empresa Gas Natural Distribución SDG, SA, per a l'anul·lació de les instal·lacions corresponents al tram de xarxa en càrrega i sense servici al seu pas pel carrer Vicente Vidal de la connexió de gas natural en alta pressió B (APB)(1) a l'empresa Cartonajes Suñer, en el terme municipal d'Alzira, en la província de València.  
Segon  
Aprovar el projecte d'execució presentat de l'anul·lació de les instal·lacions autoritzades en l'apartat anterior, firmat per l'enginyer industrial Joaquín Costa Moreno i visat pel Col·legi d'Enginyers Industrials de la Comunitat Valenciana, Demarcació de València, en data 2 de febrer de 2007, les característiques principals del qual s'indiquen a continuació:  
- Característiques:  
o Xarxa de (APB)(1) destinada, en el seu origen, al subministrament a l'empresa Cartonajes Suñer, que actualment es troba sense activitat industrial.  
o Pressió màxima de disseny: 45 bar.  
o Longitud que s'ha d'anul·lar: 500 ml, sobre la qual s'executarà un tall en els seus primers 7 ml a partir de la vàlvula situada en el carrer Vicente Vidal.  
o Tipus de canonada: acer al carboni de diàmetre 2'' i 3'6 mm de grossària, qualitat API 5L, grau B.  
- Tasques que cal desenvolupar.  
o Tall de pas del gas per mitjà de tècniques d'inertització i posterior soldadura amb la col·locació d'un tap.  
- Pressupost: 3.230 euros.  
La present autorització i l'aprovació de projecte quedarà sotmesa a les condicions que consten a continuació:   
1ª. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen.  
2ª. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement, presentant l'oportú certificat de direcció, subscrit per un tècnic competent i visat pel col·legi oficial corresponent i amb les comprovacions tècniques prèvies que es consideren oportunes s'alçarà l'acta a què fa referència l'article 91 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
3ª. El titular de la instal·lació notificarà per escrit al Servici Territorial d'Energia de València el començament dels treballs per a efectuar-ne les inspeccions, en cas de considerar-ho convenient.   
4ª. L'administració deixarà sense efecte la present resolució en qualsevol moment en el cas que s'observe l'incompliment de les condicions que s'hi imposen. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5ª. El termini d'execució de les obres serà de 2 mesos a partir de la notificació de la present resolució. No obstant això, abans de l'acabament del termini esmentat, Gas Natural Distribución, SDG, SA, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 12 de març de 2007.- El director general d'Energia. Antonio Cejalvo Lapeña.